  Майя Бывальцева 28-тӥ шуркынмонэ Ижкарысь «Динамо» стадионын конькиен нискылан инты усьтозы. Со сярысь спортъя огъетлэн пресс-службаез ивортӥз. Катокез усьтон вань мылкыд карисьёс понна 12 часын ортчоз. 18 часысен куноосты аниматоръёс шулдыртозы, нош сцена вылэ карысь творчествоя коллективъёс потозы. 20 часын фаер-шоу но салют луоз Нискыланы лыктӥсьёс понна кык бадӟым шуныт раздевалкаос усьтӥськозы. Одӥгаз конькиосты огдырлы сётон инты ужалоз. Куноослы тодэ вайыто, катокысь кассаын, раздевалкаосын но прокатын маскаосын но перчаткиосын луыны кулэ, озьы ик адямиос куспын 1,5 метр вис возёно. Конькиосты котькуд прокат бере тазатозы, вань висъетъёсы омырез чылкытатӥсь арбериос луозы. Ужан нуналъёсы каток 17 часысен 22 часозь ужалоз, шутэтскон но праздник нуналъёсы – 12 часысен 22 часозь.  «Динамо» каток вуоно арын южтолэзёзь ужалоз. Котькуд кӧснуналэ пиналъёслы но бадӟымъёслы шулдыръяськон программаос радъялозы, нош арнянуалъёсы нылпиос конькиен нискыланы дунтэк дышетскыны быгатозы.  Тегъёс: Мерлык Спорт Ижкар Удмуртия стадион  